# **ŠKOLA PRIMIJENJENIH UMJETNOSTI I DIZAJNA - PULA**

**UPISI UČENIKA U I. RAZRED ŠK. GOD. 2014./2015.**

**SVI UČENICI KOJI SE ŽELE UPISATI U ŠKOLU PRIMIJENJENIH UMJETNOSTI I DIZAJNA - PULA MORAJU PRVO IZAĆI NA PROVJERU LIKOVNE DAROVITOSTI.**

**Darovitost za likovno izražavanje provjerava se:**

a) crtanjem (olovkom ili ugljenom)

b) slikanjem (tempera, gvaš ili akvarel)

***1. Prijave za pristupanje provjeri likovne darovitosti****:*

1. **od 02.06.2014. do 30.06.2014. od 08,00 do 14,00 sati u tajništvu Škole.**

Kandidat prilaže: ispunjenu Prijavnicu i =70,00 kn za troškove prijamnog ispita ili potvrdu o uplati. **Prijavnica** je dostupna na mrežnoj stranici Škole ili se može podignuti u tajništvu.

**Uplata** se može izvršiti u blagajni Škole prilikom prijave ili uplatom na račun Škole (upute za popunjavanje uplatnice ukoliko se uplata ne izvrši u blagajni dostupne su na mrežnoj stranici Škole).

***2. Prijamni ispit - provjera likovne darovitosti:***

1. **16.06.2014. (ponedjeljak) s početkom u 09,00 sati**
2. **21.06.2014. (subota) s početkom u 09,00 sati**
3. **30.06.2014. (ponedjeljak) s početkom u 09,00 sati**

Svaki kandidat dužan je na prijamni ispit doći 15 min. ranije i donijeti vlastiti pribor: papir (format bloka br.5), olovke različite tvrdoće ili ugljen za crtanje, vodene ili tempera boje, kist(ove) i posudice za vodu.

***3. Objava rezultata i upis u 1. razred:***

* Rezultati provjere likovne darovitosti objaviti će se po završetku svih rokova na oglasnoj ploči i web stranicama Škole te na mrežnoj stranici [www.upisi.hr](http://www.upisi.hr), a najkasnije do 04.07.2014.
* Navedenom provjerom moguće je ostvariti *najviše 120 bodova*, *a najmanje 70 bodova.* Učenici koji nisu zadovoljili na provjeri isključuju se iz daljeg razredbenog postupka.
* Elementi koji se vrednuju, uz rezultate ostvarene na provjeri, jesu:

- prosjeci svih zaključnih ocjena svih nastavnih predmeta na dvije decimale u posljednja četiri razreda osnovnog obrazovanja (na takav način moguće je ostvariti *najviše 20 bodova*), zaključne ocjene u posljednja dva razreda osnovnog obrazovanja iz nastavnih predmeta: hrvatski jezik, matematika, prvi strani jezik, likovna kultura, tehnička kultura i povijest (na takav način moguće je ostvariti *najviše 80 bodova*).

* Državno natjecanje koje se vrednuje pri upisu: hrvatski jezik, matematika, prvi strani jezik, povijest, Vizualne umjetnosti i dizajn – LIK i Natjecanje mladih tehničara.
* Upis u I. razred obavlja se putem mrežne stranice [**www.upisi.hr**](http://www.upisi.hr) - Nacionalnoga informacijskog sustava prijava i upisa u srednje škole (NISpuSŠ).
* Sukladno članku 24. stavak 7. Zakona o umjetničkom obrazovanju (NN br. 130/11.) i članka 250. Statuta ŠPUD Pula Škola sklapa ugovor o participaciji s roditeljima, odnosno skrbnicima učenika škole kojim utvrđuju iznos participacije, prava učenika i obveze škole. Participacija iznosi =750,00 kn godišnje.

**Za sve informacije možete se obratiti u Školu primijenjenih umjetnosti i dizajna - Pula, Radićeva 19 ili na tel: 052/223-377.**

[**www.ss-primijenjenihumjetnostiidizajna-pu.skole.hr**](http://www.ss-primijenjenihumjetnostiidizajna-pu.skole.hr) **ili** [**www.spudpula.com**](http://www.spudpula.com)